**4. számú melléklet**

**VÁLLALKOZÁSi / Kivitelezői (FELTÉTELES) szerződés**

**KÖTELEZŐ TARTALMI ELEMEI**

1. **Pályázó (Megrendelő) adatai:** Név, székhely, adószám
2. **Vállalkozó adatai:** Név, székhely, cégjegyzékszám/egyéni vállalkozói igazolvány száma, adószám, aláírásra jogosult hivatalos képviselő
3. **Szerződés tárgya:** A beruházás megvalósításának pontos helyszíne (irányítószám, helység, utca, házszám, helyrajzi szám). A beruházás keretében megvalósítandó kivitelezési munkálatok Pályázati Kiírás 5. Támogatható tevékenységek pontja szerinti nevesítése. Hivatkozás a ZFR-ÉMI-TÁV/2020 pályázati azonosítóra.

Kérjük, a tervezett tevékenységeket az alábbi felsorolásból kiválasztva a szerződésben megjelölni szíveskedjen!

* A korszerűsítés tervdokumentációjának elkészítése;
* Az épület fűtési rendszerének hidraulikai egyensúlyát és – ezen keresztül – hőfogyasztásának szabályozását biztosító strangszabályozók felszerelése és a fűtési rendszer strangjainak hidraulikai beszabályozása;
* A lakások hőleadóinak egyedi szabályozását biztosító termosztatikus szelepek és – kétcsöves fűtés esetében – visszatérő csavarzatok, egycsöves fűtés esetén golyóscsapok felszerelése. Legalább a legnagyobb fűtőfelületű hőleadóra kötelező jelleggel okos termosztatikus fejjel ellátott radiátorszelep felszerelése;
* Okos mérésre alkalmas – és a díjfizetők számára a fogyasztási adatokhoz történő napi, de legalább heti szintű hozzáférést lehetővé tevő – fűtési költségmegosztó rendszer kialakítása az okos költségmegosztók és a rendszerhez tartozó adatgyűjtők felszerelésével együtt.
* Amennyiben az épületben már üzemelnek okos mérésre nem alkalmas (pl. párologtatós) költségmegosztók, úgy ezek teljeskörű cseréje okos mérésbe kapcsolt költségmegosztó rendszerre.
* Amennyiben az épületben már beszerelésre kerültek okos mérésre alkalmas költségmegosztók, de az adatgyűjtők beépítése nem történt meg úgy az adatgyűjtő-rendszer felszerelése és az okos költségmegosztó rendszer kialakítása;

1. **Munkavégzés ütemezése/Teljesítési határidők:** Munkavégzés megkezdésének időpontja, befejezés határideje figyelemmel a Pályázati Kiírás 12. pontjában foglalt 18 hónapos határidőre.
2. **Vállalkozói díj/Fizetési feltételek:**

A Vállalkozási Szerződésben kizárólag a Pályázati Kiírás 6. pontja alapján elszámolható költségek tüntethetőek fel, az alábbi táblázatban szereplő bontásban:

**Az alábbi táblázat Vállalkozási Szerződésben történő feltüntetése kötelező:**

|  |  |  |  |
| --- | --- | --- | --- |
| **Beruházás megnevezése** | **mennyiségi egység** | **Bruttó munkadíj összesen** | **Bruttó anyagköltség összesen** |
|  |  |  |  |
|  |  |  |  |
|  |  |  |  |
|  | - |  | - |
| **Mindösszesen:** | **-** |  |  |

Csak azon szakértői tevékenységet szükséges a táblázatban feltüntetni, melyeket a kivitelező vállal elvégezni.

1. **Kifizetés(ek) ütemezése:** az ütemezésnek tartalmaznia kell az ütem megnevezését (előleg-, rész-, végszámla), az adott ütemre elvégzendő feladatokat és a számla összegét. Hivatkozás szükséges az engedményezésre vonatkozóan.
2. **Teljesítésigazolási eljárás/Átadás-átvétel:** A beruházás befejezéseként a kivitelező átadás-átvételi eljárás keretében kivitelezői teljességi nyilatkozatot is tartalmazó műszaki átadás-átvételi jegyzőkönyvet kell, hogy adjon a jelen Pályázati Kiírás 6. sz. mellékletében foglaltak szerint.
3. **Jótállási/Garanciális/Szavatossági kötelezettségek:** Vállalkozó kötelezettséget vállal arra, hogy a munkavégzést a meghatározott befejezési határidőig megvalósítja, valamint a jogszabályban előírt jótállási/garanciális/szavatossági kötelezettségeinek eleget tesz.
4. **Szerződés megszűnése:** A szerződés felmondása kizárólag írásban, aláírt, és a Vállalkozó által történő felmondás esetén cégszerűen jegyzett dokumentumban történhet, amelyet a Megrendelő köteles a Támogató részére megküldeni.
5. **Hatálybalépési feltétel:**

Szerződés példányszáma, szerződéskötés helye, ideje, **Szerződő felek** (cégszerű) **aláírása**.

**A szerződés aláírások nélkül nem tekinthető érvényesnek!**

Javasolt, de nem kötelező elemek:

A szerződés akkor lép hatályba, mikor Megrendelő a pályázatra/projektre vonatkozó Támogató Okiratot kézhez vette és Vállalkozót erről tájékoztatta.

**Számlázási adatok:** Számlavezető bank, számlaszám.

Megrendelő igénye szerint az átvételhez, vagy a számlákhoz csatolni kell minden olyan iratot, igazolást, nyilatkozatot, amely az elszámolás hitelességét és esedékességét alátámasztja.

Vállalkozó a fenntartási időszak végéig köteles teljes garanciát (jótállást) vállalni az általa elvégzett munkáért.